Diari Oficial de la Generalitat Valenciana


Sumari del DOGV 4626, del 10-11-2003 (2003/11208)

Informació pública de l'aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4626

Data del DOGV
:   10-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11154


Organisme emissor
:   Ajuntament de Castelló de la Plana

Tipus de document
:   Anunci

Informació pública de l'aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada. [2003/X11680]
  
El Ple de l'Ajuntament, en data 25 de setembre de 2003, va adoptar el següent acord:
  
?Vist l'expedient que s'està tramitant per a aprovar la nova composició de la mesa encarregada d'efectuar l'obertura de les proposicions juridicoeconòmiques dels programes per al desenvolupament d'actuacions integrades i els següents,
  
Antecedents
  
1) En sessió plenària de data 25 d'octubre de 2001 es va aprovar la composició de l'esmentada mesa i es va adequar a les exigències de la legislació de contractació administrativa, així com a les previsions de la normativa urbanística aplicable.
  
2) La renovació de la corporació municipal, que va tindre lloc en sessió plenària de data 14 de juny de 2003, fa necessària l'aprovació d'una nova composició de la mesa, davant del cessament dels seus anteriors membres, per tot això i,
  
Tenint en compte que:
  
I) De l'article 81 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, en relació amb l'article 22 del Reial Decret 390/1996, d'1 de març, es desprén que la mesa de contractació estarà formada per un president, un mínim de tres vocals i un secretari designats per l'òrgan de contractació, l'últim entre funcionaris d'aquest o, si no n'hi ha, entre el personal al seu servei.
  
II) L'article 45.5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, disposa que en les obertures de les proposicions juridicoeconòmiques hauran de comparéixer dos testimonis.
  
III) La designació dels membres de la mesa té caràcter permanent, per la qual cosa la seua composició haurà de publicar-se en el Boletín Oficial del Estado i en el Butlletí Oficial de la Província, d'acord amb el citat article 22 del Reial Decret 390/1996, d'1 de març, sense perjudici que resulte convenient la seua publicació en el Diari Oficial de la Generalitat Valenciana, atés que és l'utilitzat per a l'exposició al públic de les propostes de programació.
  
Per tot això, vistos els preceptes mencionats i l'informe del tècnic d'Administració General, a proposta de la Comissió Informativa d'Urbanisme i Obres, s'acorda:
  
1) Aprovar la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada, que estarà formada pels següents membres:
  
a) President:
  
Titular: Alberto Fabra Part, tinent d'alcalde i president de la Comissió d'Urbanisme i Obres.
  
Suplent: el vocal titular o suplent que ocupe el primer lloc entre els ressenyats a continuació.
  
b) Vocals:
  
- Tres membres de l'òrgan de contractació:
  
Titulars:
  
Susana Fernández Santana, tinent d'alcalde i presidenta de la Comissió Especial de Comptes, Hisenda, Patrimoni i Consell Municipal de Recaptació.
  
José Pascual Gil, tinent d'alcalde i president de la Comissió de Medi Ambient, Consum i Comerç.
  
María Luisa Ribes Ferrer, regidora delegada de Participació Ciutadana.
  
Suplent: Miguel Ángel Mulet Taló, tinent d'alcalde i president de la Comissió de Cultura i Educació.
  
- El secretari general de l'Ajuntament o, per delegació, l'oficial major.
  
- L'interventor municipal o, per delegació, el viceinterventor.
  
c) Secretari: la cap de la Secció de Coordinació i Gestió Administrativa o qualsevol tècnic d'Administració General de l'esmentada secció, indistintament.
  
d) Testimonis: dos funcionaris de la Secció de Coordinació i Gestió Administrativa.
  
2) Publicar aquest acord en el Boletín Oficial del Estado, Diari Oficial de la Generalitat Valenciana i Butlletí Oficial de la Província?.
  
Contra l'acte que es publica, que posa fi a la via administrativa, qualsevol persona interessada podrà interposar recurs potestatiu de reposició en el termini d'un mes davant l'òrgan que l'ha dictat (art. 52 de la llei 7/1985, de 2 d'abril, Reguladora de les Bases de Règim Local modificat per Llei 11/1999 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local modificada per Llei 11 /1999 i 10, 45 i 46 de la llei 29/1998, de 13 de juliol, Reguladora de la Jurisdicció Contenciosa Administrativa). En aquests dos casos, el termini es computarà des de l'endemà de la publicació d'aquest anunci.